Document ID: 31998R2072

RÅDETS FORORDNING (EF) Nr. 2072/98 af 28. september 1998 om ændring af forordning (EF) nr. 3072/95 om den fælles markedsordning for ris for så vidt angår godtgørelsesordningen
RÅDET FOR DEN EUROPÆISKE UNION HAR -
under henvisning til traktaten om oprettelse af Det Europæiske Fællesskab, særlig artikel 43,
under henvisning til forslag fra Kommissionen (1),
under henvisning til udtalelse fra Europa-Parlamentet (2), og
ud fra følgende betragtninger:
I forbindelse med støtteordningen for risproducenter er der i artikel 6 i forordning (EF) nr. 3072/95 (3) fastsat et nationalt basisareal for hver produktionsmedlemsstat med undtagelse af Frankrig, som har to basisarealer; på anmodning af Den Hellenske Republik bør der også fastlægges to basisarealer for denne medlemsstat, idet godtgørelsen dog ikke differentieres, for at opretholde risproduktionen i bestemte områder, hvor der ikke findes andre reelle muligheder for alternative afgrøder, idet målet med nævnte ordning overholdes;
forordning (EF) nr. 3072/95 bør ændres tilsvarende -
UDSTEDT FØLGENDE FORORDNING:
Artikel 1
I artikel 6 i forordning (EF) nr. 3072/95 affattes stk. 3 og 4 således:
»3. Godtgørelserne udgør følgende:
TABELPOSITION
Med henblik på en bedre produktionsstyring kan beløbene for godtgørelsen differentieres ved anvendelse af tillæg og fradrag, der afhænger af sorten.
Godtgørelserne udbetales mellem den 16. oktober og den 31. december, alt efter hvornår det igangværende høstår er begyndt.
4. Der fastlægges et nationalt basisareal for hver produktionsmedlemsstat. For Frankrig og Grækenland fastlægges der dog to basisarealer. Basisarealerne udgør følgende:
TABELPOSITION
Artikel 2
Denne forordning træder i kraft på tredjedagen efter offentliggørelsen i De Europæiske Fællesskabers Tidende.
Den anvendes fra 1. september 1998.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 28. september 1998.

Labels: 18
17
6